Michal Nygren

Ernst Michal Nygren (født 25. juni 1974 i Risør) er en norsk billedkunstner, skulptør og installasjonskunstner, bosatt i Risør. Han er mest kjent for sine figurative skulpturer, laget i en spesiell støpeteknikk i polyester og plastAdrian Broch Jensen: «Kunst skal gi oppevelse» i Aust Agder Blad, 26. april 2012.

Nygren har utdannelse fra Kunstakademiet i Trondheim (1997-1999) og Kunsthøgskolen i Bergen. Etter endt utdannelse flyttet han tilbake til Risør, hvor han har eget atelierAnna Krakstad: «Tildelt viktig stipend» i Agderposten, 19. januar 2010 s. 3.. Nygrens skulpturer fikk stor oppmerksomhet i Risør kunstforening, da han sammen med billedkunstner Arne Bakke åpnet en duoutstilling i okober 2008. Nygrens installasjoner med avstøpning av mennesker, skapte ifølge Agderposten både undring og beundringChristian Tveit: «Undret og beundret» i Agderposten, 6. oktober 2008, s. 32. Han har flere ganger vakt oppsikt og provosert med sine installasjoner. På utstillingen «Meccano» på Sørlandets kunstmuseum i november 2007, viste han verket «Playing at The Opening Night». Verket består av ti naturtro skulpturer av mennesker som spiller i korps, hvorav en musiker hadde en avrevet beinprotese og en trompetist var død. Han uttalte i et intervju til Fædrelandsvennen:

De døde korpsmedlemmene ble også vist på kirkekunstutstillingen «Guds ansikter» i Kulturkirken Jakob i Oslo i mars 2008, i regi av Kirkelig KulturverkstedBørre Haugstad: «Sterk kirkekunst» i Verdens Gang, 9. mars 2008, s. 32. I 2008 mottok Michal Nygren Risør kommunes kulturpris. I 2009 mottok han Aust-Agder fylkeskommunes kunstnerstipend. Juryen uttalte i sin begrunnelse at de «valgte å gi stipendet til en kunstner som gjennom store installasjoner satte individet inn i en større sammenheng, visualisert gjennom tablåer»Steinar Ryvind: «Nygren blir lagt merke» til i Aust-Agder Blad, 19. januar 2010. Nygren mottok samme år stipend fra Bildende kunstneres vederlagsfond. Tidligere har han mottatt Statens Etableringsstipend (2003) og Statens Arbeidsstipend (2007-2009). I 2014 mottok han stipend fra Norsk kulturrådNorsk kulturråd: «Kunstnarstipend: Diversestipend 2014»  (besøkt 5. februar 2015).

 Referanser 

Kategori:Norske billedkunstnere
Kategori:Norske billedhuggere
Kategori:Aust-Agder fylkes kunstnerstipend
Kategori:Personer fra Risør kommune
Kategori:Fødsler i 1974